avtrykk
Store norske leksikon,Samfunn,Medier,Grafisk industri,Teknologi og materialer i grafisk industri
Avtrykk er en gjengivelse som oppstår ved at noe trykkes inn i noe eller mot noe. Et avtrykk kan for eksempel være et stempeltrykk på papir eller et fotspor i snøen.
I grafisk industri er avtrykk en gjengivelse av tekst eller bilder. Avtrykket er frembrakt ved overføring fra en original til papir, plast, tekstil eller annet trykkmedium. Originalen (som kan være blysats, klisjé, offset- eller litoplate, gummiduk, radert eller etset plate eller lignende) blir påført trykkfarge, og presset mot underlaget. Les mer i Store norske leksikon boktrykkerkunst reproduksjon stempel – avtrykk